
PRIMAR
EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind modificarea Hotărârii de Consiliu Local nr. 363/15.09.2017 privind aprobarea Studiului

de Fezabilitate şi a indicatorilor tehnico-economici aferenţi ”Proiectului regional de dezvoltare a infrastructurii de apă şi apă uzată din judetul Timiş, în perioada 2014-2020” - localitatea Timişoara

Sectiunea a 2 - a 
Motivul emiterii proiectului de hotărâre
In vederea dezvoltării infrastructurii de apă şi apă uzată a judeţului Timiş, Aquatim SA a elaborat „Proiectul Regional de dezvoltare a infrastructurii de apă şi apă uzată din judeţul Timiş, în perioada 2014-2020”.
 Proiectul se încadrează în actuala etapă de dezvoltare 2014-2020 şi este prevăzută finanţarea acestuia prin Programul Operational Infrastructura Mare (POIM), Axa Prioritară 3 - Dezvoltarea infrastructurii de mediu în condiţii de management eficient al resurselor, Obiectivul Specific (OS) 3.2 - Dezvoltarea infrastructurii integrate de apă şi apă uzată. Scopul proiectului este de a dezvolta sectorul de apa şi apa uzata din aria de operare a Aquatim S.A, in vederea atingerii tintelor asumate de Romania conform Tratatului de Aderare la Uniunea Europeana, particularizate la nivelul judetului Timis. Proiectul va beneficia de finantare din partea Uniunii Europene din Fondul de Coeziune, Bugetul de Stat, Bugetul Local şi contribuţie beneficiar.

Prin Hotărârea de Consiliu Local al Municipiului Timişoara nr. 363/15.09.2017 s-a aprobat Studiul de Fezabilitate şi indicatorii tehnico-economici aferenţi ”Proiectului regional de dezvoltare a infrastructurii de apă şi apă uzată din judetul Timiş, în perioada 2014-2020” - localitatea Timişoara în valoare de 49.053.052 euro (fără TVA).
Prin adresa nr. RE2018-001564/18.07.2018  Operatorul Regional Aquatim SA ne solicită modificarea Hotărârii Consiliului Local  nr. 363/15.09.2017 privind aprobarea Studiului de Fezabilitate şi a indicatorilor tehnico-economici aferenţi „Proiectului Regional de dezvoltare a infrastructurii de apă şi apă uzată din judeţul Timiş, în perioada 2014-2020”- localitatea Timişoara ca urmare a modificării sumei aferente proiectului (prin includerea în valoarea totală a sumelor reprezentând taxe, avize, supervizare, publicitate), respectiv partea aferentă municipiului Timişoara fiind de 51.753.267 euro (fără TVA).

Considerăm oportună promovarea Proiectului de hotărâre privind modificarea Hotărârii de Consiliu Local nr. 363/15.09.2017 privind aprobarea Studiului de Fezabilitate şi a indicatorilor tehnico-economici aferenţi ”Proiectului regional de dezvoltare a infrastructurii de apă şi apă uzată din judetul Timiş, în perioada 2014-2020” - localitatea Timişoara, şi-l supunem spre dezbatere Consiliului Local al Municipiului Timişoara.

